En 45-årig mand fra Øster Sundby i Aalborg blev lørdag aften sendt på operationsbordet på Aalborg Sygehus, efter han havde været udsat for grov vold. Det oplyser vagtchef hos Nordjyllands Politi, Karsten Højrup Kristensen. Manden havde siddet været til et drikkelag på Øster Sundbyvej i Aalborg. Her kom han i klammeri med en 40-årig mand, og det udviklede sig til slagsmål. Den 40-årige slog og sparkede den 45-årige adskillige gange i ansigtet, og desuden forsøgte han ifølge politiet at trykke den 45-åriges øjne ind. Den 45-årige fik så mange skader i ansigtet, at han nu skal opereres. Den 40-årige blev anholdt, og ved et grundlovsforhør søndag formiddag blevet varetægtsfængslet i fire uger.

Opsummering:
En mand fik lørdag aften så mange slag og spark i ansigtet, at han måtte på operationsbordet.